**LECTURA I TÈCNIQUES D’ELABORACIÓ DE RESUMS**

# **1. La lectura**

Deixant de banda els requisits previs (motivació, concentració, factors ambientals i personals, organització del temps, ...) l’acte d’estudiar s’obre amb la lectura.

Però és evident que no és el mateix la lectura d’una novel·la que la d’una determinada lliçó de Ciències Socials o la d’una definició de diccionari. Malgrat tot, la finalitat de la lectura sempre anirà encaminada a comprendre tot allò que es llegeix.

# **Com llegir correctament un text**

**Primer pas**

* + - * Fes un cop d’ull al que llegiràs. No es tracta de saber tot el contingut sinó de “saber de què va”. Fixa’t en el títol, les taules, les il·lustracions o qualsevol altra marca de suport que contingui.

**Segon pas**

* Llegeix globalment el text i, amb un llapis, ves encerclant totes aquelles paraules o conceptes que no et quedin prou clars. Quan acabis consulta’ls al diccionari o en llibres de cursos anteriors. Depenent de la complexitat del text, i si no t’ha quedat prou clar el tema global, potser et caldrà fer-ne una segona relectura abans d’anar al pas següent.

**Tercer pas**

* Fes una lectura comprensiva del text, paràgraf a paràgraf, més atenta que l’anterior, intentant extreure’n la idea principal de cada paràgraf. Pots acompanyar o completar aquesta lectura amb altres procediments: el subratllat, l’esquema, el resum i el mapa conceptual.

# **Com buscar les idees principals**

La idea principal és la més important del paràgraf, del tema o d’un llibre sencer. Hi ha tota una sèrie de passos per trobar-la però segur que alguns et seran més efectius que altres!

**Primer pas**

* Busca la idea principal més general i àmplia del paràgraf.

**Segon pas**

* Relaciona el que es llegeix amb el que ha dit el professor que era el més important.

**Tercer pas**

* Busca la frase que posaries de títol al paràgraf.

**Quart pas**

* Fent la pregunta: De què parla aquest paràgraf?

**Cinquè pas**

* Allò que recordis millor serà possiblement el més important.

**Sisè pas**

* Busca les “paraules pista”, és a dir, aquelles paraules que indiquen que el que ve després d’elles és important, per exemple: “En conclusió...”, “En resum...”, “així doncs...”, “per tant...”.

**Setè pas**

* Aquell concepte que més es repeteix, per si mateix o per sinònims, serà el concepte al voltant del qual girarà la idea principal.

**Vuitè pas**

* Si no acabes de localitzar la idea principal, llegeix tot el paràgraf suprimint (sense llegir) la frase que et sembla que conté la idea principal. Si el paràgraf perd sentit vol dir que la frase que no has llegit és la que li dóna sentit i, per tant, és la idea principal.

**Novè pas**

* Buscar els moments en els quals es fan definicions (solen se importants).

**Desè pas**

* I, en cas de dubte, sempre pots utilitzar les preguntes: Qui? Què? On? Quan? Com? Per què?

## 2. El subratllat

Subratllar consisteix a destacar d’alguna manera (normalment amb una ratlla) aquelles idees que més t’interessen (les principals i les secundàries). Si aconsegueixes dominar aquesta tècnica amb garanties, et servirà de pas previ per a la realització d’esquemes i de resums. La qualitat d’aquests dependrà d’un bon subratllat.

Per fer un subratllat adequat has de seguir aquest consells :

**Primer consell**

* S’ha de realitzar paràgraf per paràgraf i sempre després d’haver fet el “cop d’ull”, la lectura global del text i la recerca dels mots difícils en el diccionari. És impossible subratllar un text quan el llegeixes per primera vegada!

**Segon consell**

* Subratlla sempre en llapis, has de pensar que el bolígraf i el retolador són irreversibles. Un bon mètode pot ser:
* Doble ratlla 🡺 les idees principals
* Ratlla simple 🡺 les idees secundàries

**Tercer consell**

* + - * Subratlla el mínim possible, però que s’entengui. És a dir, només llegint el subratllat has de seguir el contingut del text.

**Quart consell**

* + - * No has de subratllar mai els llibres de consulta general (diccionaris, atles, enciclopèdies,...) ni aquells que t’hagin deixat en préstec.

**Cinquè consell**

* + - * Si per la seva importància, cal subratllar tot un paràgraf, és més aconsellable traçar una línia vertical o una clau al seu marge esquerre.

**Sisè consell**

* + - * La quantitat del subratllat vindrà determinada pel nivell del coneixement del tema i pel grau de dificultat de la matèria.

## 3. L’esquema

Un esquema és la distribució lògica de les idees principals i secundàries d’un text, de manera que visualment ofereixi una ràpida idea del seu contingut. N’hi ha diversos models: de números, de lletres, mixt (lletres i números) o de claus.

Hem de partir que ja hem fet tots els passos previs: la lectura, la búsqueda de les idees principals i el subratllat.

Un cop subratllat el text, cal escriure al marge de cada paràgraf, amb llapis, les paraules clau i frases breus (convé que no passin d’una línia). Amb aquestes dades podràs elaborar un esquema inicial que s’haurà d’anar millorant i ampliant en successives lectures d’anàlisi.

La presentació de l’esquema s’ha de caracteritzar per una distribució ben clara i per la seva brevetat. És convenient que ocupi una sola pàgina (o dues posades de costat) perquè facilita veure’n l’estructura global d’una mirada.

Les idees de la mateixa categoria aniran arrenglerades en l’estructura de l’esquema. Com menys important sigui la idea més cap a la dreta s’haurà de situar (sagnat del text). Cal fixar-se en els títols, els subtítols, els apartats i en qualsevol aspecte que afecti l’ordenació de les idees en el text.

Per saber si el teu és un bon esquema cal que facis la Repetició Mental del text (l’operació inversa al resum i l’esquema; en aquests sintetitzes, en la Repetició Mental desenvoluparàs al màxim allò que havies sintetitzat). És a dir, intentes dir-te el tema mirant el teu esquema i si en un punt determinat no saps seguir, vol dir que cal modificar l’esquema en aquell punt afegint paraules clau.

### Com fer els esquemes

**Primer pas**

* Utilitza fulls de mida DIN-A4 que puguis posar en una carpeta.

**Segon pas**

* Posa sempre, a la part superior, el títol de l’esquema i procura fer diferents tipus de lletres, com majúscules, minúscules i cursiva.

**Tercer pas**

* L’esquema ha de ser com un text telegràfic i, per tant, s’ha d’emprar el menor nombre de paraules possible.

**Quart pas**

* Si conté frases han de ser curtes i clares, i han de destacar les idees principals.

### Tipus d'esquemes

### L'esquema de claus



### L'esquema numèric



### Alguns consells més



## 4. EL RESUM

Resumir un text és explicar de forma breu i, amb els nostres mots, el contingut d’aquest text. Això no significa emetre’n una opinió personal! Abans del resum s’han de fer tots els passos previs: la lectura, la recerca de les idees principals el subratllat i l’esquema.

Per fer un bon resum has de tenir en compte els següents consells:

**Primer consell**

* No hauria d’ocupar més d’un terç del text original.

**Segon consell**

* Ha de deixar de banda tot allò que és intranscendent.

**Tercer consell**

* Ha de seguir l'ordre del text d'una manera precisa i fidel

**Quart consell**

* Com ja hem dit, ha d’utilitzar les teves pròpies paraules, no les del text (això t’obliga a fer una bona comprensió i expressió verbal!)

**Cinquè consell**

* Ha d’estar rellegit i revisat tantes vegades com faci falta fins que totes les idees estiguin relacionades de forma coherent.

## 5. EL MAPA CONCEPTUAL

El mapa conceptual és una tècnica usada per a la representació gràfica del coneixement. Consisteix en una xarxa de conceptes. En aquesta xarxa, els mòduls representen conceptes i els enllaços, les relacions que s'estableixen entre els conceptes en forma de fletxes etiquetades.

Passos per elaborar un mapa conceptual:

**Primer pas**

* Elabora un llistat de totes les idees i conceptes (és important no repetir-ne cap).

**Segon pas**

* Escriu les idees o conceptes en trossets de paper (o en post-it petits)

**Tercer pas**

* Agrupa els conceptes interrelacionats

**Quart pas**

* Ordena'ls del més general al més específic

**Cinquè pas**

* Connecta les idees interrelacionades amb línies (fletxes)

**Sisè pas**

* Comprova la coordinació lògica del mapa conceptual.

### Exemple des d'un text.

**Text:**

Seda d'aranya i fibra d'acer

La seda d'aranya és lleugera, flexible i excel·lent per caçar mosques. També és més dura que l'acer, més resistent que el kevlar i més elàstica que el niló. Per aquest motiu, fa més d'un segle que els científics intenten reproduir-ne les seves qualitats al laboratori. I ara ho han aconseguit, més o menys. La setmana passada, uns científics de la companyia Nexia BioTech, de Vaudreuil-Darion, a la província canadenca del Quebec, juntament amb d'altres del Comandament Químic i Biològic de l'Exèrcit Nord-americà, a Natick (Massachussets), van informar que a més de sintetitzar seda d'aranya, han aconseguit teixir amb ella fibres molt semblades a les autèntiques. Aquest descobriment, revelat a la revista Science podria servir per fabricar gran quantitat de productes industrials, des de sutures mèdiques fins a armilles antibales de millor qualitat. Jefrey Turner, president de Nexia, afirma: És el Sant Graal de la ciència de materials.

**Resultat dels passos 1 i 2:**

|  |  |  |
| --- | --- | --- |
| Seda d'aranya | Més resistent que el kevlar | Fibres semblades a les autèntiques |
| Lleugera | Més elàstica que el niló | Sutures mèdiques |
| Flexible | Seda sintètica | Armilles antibales |
| Més dura que l'acer | Nexia BioTech (Quebec, Canadà) |  |

**Resultat dels passos 3 i 4:**

Sutures mèdiques

Fibres semblants a les autèntiques

Empresa Nexia BioTech (Quebec, Canadà)

Més elàstica que el niló

Més resistent que el kevlar

Lleugera

Seda d'aranya

Armilles antibales

Seda sintètica

Més dura que l'acer

Flexible

**Resultat del passos 5 i 6:**

Més dura

que l'acer

Més elàstica

que el niló

Sutures

mèdiques

Armilles

antibales

Més resistent

que el kevler

serveix per a fer

Empresa

Nexia BioTech

(Quebec, Canadà)

Fibres semblants

a les autèntiques

Lleugera

Flexible

SEDA

Seda d'aranya

Característiques

Seda sintètica

creada per

té...

## 

## 6. CONCLUSIONS

Potser penses que si cada vegada que has d’estudiar un tema has de fer-ne la lectura complerta, buscar-ne les idees principals, subratllar-les, fer-ne un esquema, resumir el text i fer un mapa conceptual, no acabaràs mai. Però està comprovat que:

* Pot semblar lent al principi, però en seguida que t’hi acostumis aniràs més ràpid i guanyaràs en eficàcia, perquè un cop fets tots aquests passos, t’adonaràs que els temes se’t graven i els recordes molt millor.
* El temps de memorització es redueix!!!
* Un tema en el que facis tots els passos (tanquis el cercle), és més difícil que l’oblidis!

Però recorda, no es pot començar a estudiar el dia abans d’un examen. Cal anar fent totes aquestes tècniques durant tot el trimestre, dia a dia. Això et permetrà patir menys nervis i treure millors resultats! Comprova-ho!